***6-րդ կրթական հարթակ***

***3-րդ շաբաթ***

***Նախորդ դասի ստուգում։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Քերականություն – Կրկնել հնչյունաբանության հիմունքները**

* Ի՞նչ է հնչյունը՝ ձա՞յն, թե՞ գիր: Քանի՞ հնչյուն ունի հայերենը։
* Քանի ՞ հնչյուն և քանի տառ կա նշված բառերում:
* Քանի տեսակ են լինում հնչյունները և որո՞նք են։
* Քանի՞ ձայնավոր և քանի՞ բաղաձայն հնչյուն ունի հայերենը։ Որո՞նք են։

**Հայ գրականություն - «Խոսք իմ որդուն» Սիլվա Կապուտիկյան**

* Ինչու՞ է մեր լեզուն կոչվում «մայրենի»։ Ո՞վ է բանաստեղծության հեղինակը։
* Քո կարծիքով ինչու՞ է բանաստեղծն այդպիսի խիստ պատգամ տալիս։ Բանաստեղծության մեջ գտիր կարծիքիդ հիմնավորումը
* Հնարավո՞ր է արդյոք մոռանալ մորը։ Ինչու՞։
* Վերհիշել հետևյալ բառերի բացատրությունները
  + *Աճյուն – շիրիմ, գերեզման*
  + *Մրմնջալ – ցածր ձայնով խոսել*
  + *Պատգամ – խորհուրդ, խիստ պահանջ, հրաման, պատվիրան*
  + *Մագաղաթ – կենդանու մշակված մորթի, որն օգտագործվել է որպես թուղթ*
  + *Ոսոխ – թշնամի*
* Վերհիշել հետևյալ բառերի ուղղագրությունը **այսօր, դարձել, խռովահույզ, օրորոց, բարձր**։
* Վերհիշել հետևյալ բառերի հոմանիշները
  + - * *անաղարտ – մաքուր*
      * *պանդուխտ – վտարանդի*
      * *սիրասուն – սիրելի*
      * *ալեհեր – սպիտակամազ*
      * *ոսոխ - թշնամի։*
* Վերհիշել հետևյալ բառերի հականիշները
  + - * *մրմնջալ – բղավել*
      * *դնել – վերցնել*
      * *դարավոր – նոր*
      * *վճիտ – պղտոր*
      * *մանկանալ - ծերանալ։*

**Մշակույթ – Մատենադարան**

* Ի՞նչ բաղադրիչներից է կազմված «Մատենադարան» բառը։ Ի՞նչ են նշանակում այդ բաղադրիչները։
* Ի՞նչպես են մարդիկ հնում գրքեր գրել։ Ինչպե՞ս են անվանել այդ գրքերը։
* Ի՞նչ է մագաղաթը և ինչի՞ համար է օգտագործվում։
* Ու՞մ էին անվանում գրիչներ և ծաղկողներ։
* Ի՞նչ է Մատենադարանը և ինչպե՞ս են նրան երբեմն անվանում։
* Ինչպե՞ս են մարդիկ երբեմն փրկել հին ձեռագրերը։

***Նոր դաս։***

* **ԴԳ, Մայրենի 5, էջ 7 - «Հայոց լեզուն» Նաիրի Զարյան**
* **Բառագիտություն –** *փառաբանել, քարավան, ամպրոպաշունչ, դյուցազնական, քերթողահայր*բառերի բացատրությունները, թեմատիկ հոմանիշներն ու հականիշները
* **Քերականություն –** Բաղաձայն հնչյունների դասակարգումը (էջ 11)
* **Մշակույթ –** Հայկ նահապետ

**Գրականություն – «*Հայոց լեզուն» /Նաիրի Զարյան/ /էջ 7/***

* Գիտե՞ս, թե ով է մեր՝ հայերիս նախահայրը։ Քո կարծիքով ինչու՞ է Զարյանն ասում «դյուցազնական նախահայր»։
* Ի՞նչ գիտես Մովսես Խորենացու մասին։ Ինչու՞ էին նրան կոչում «քերթողահայր»։
* Մեկնաբանիր հետևյալ տողերը՝

***Մեր սրտի ջուր, մեր ձեռքի թուր, մեր հոգու լար հայոց լեզուն։***

* Ուշադրություն դարձրու «ձեր ծառան» արտահայտությանը։ Ու՞մ ի նկատի ունի բանաստեղծը։
* Հայերիս նախահայրը Հայկ Նահապետն է՝ լեգենդար հերոս, հայոց անվանադիր նախնին։ [Մովսես Խորենացին](https://hy.wikipedia.org/wiki/%D5%84%D5%B8%D5%BE%D5%BD%D5%A5%D5%BD_%D4%BD%D5%B8%D6%80%D5%A5%D5%B6%D5%A1%D6%81%D5%AB) իր «Հայոց պատմություն» աշխատությունում գրի առնված ավանդազրույցում նրան անվանում է նախահայր։ Համաձայն Աստվածաշնչի՝ Հայկը [Հաբեթի](https://hy.wikipedia.org/wiki/%D5%80%D5%A1%D5%A2%D5%A5%D5%A9) սերունդներից էր և այդ պատճառով երբեմն անվանվում է Հաբեթոսյան Հայկ։
* Մովսես Խորենացին հայոց պատմահայրն է, Մեսրոպ Մաշտոցի աշակերտն ու հետևորդը։ Առաջինն է, որ գրի է առել Հայոց Պատմությունը սկզբից մինչև իր օրերը։ Ուստի Նրան կոչել են «քերթողահայր», այսինքն՝ պատմիչների հայր։
* Աշակերտների պատասխանները։
* «Ձեր ծառան» հենց բանաստեղծն է։ Քաղաքակիրթ աշխարհում հաճախ գործածվելիք դիմելաձև է, երբ մարդն իր մասին խոսում է երրորդ դեմքով և նշում, որ միշտ պատրաստ է ծառայել դիմացինին։

**Բառագիտություն**

* Սովորել հետևյալ բառերի բացատրությունները
  + - * *Փառաբանել – գովերգել*
      * *Քարավան – ուղտերի խումբ*
      * *Ամպրոպաշունչ – կայծակ և անձրև*
      * *Դյուցազնական – հերոսական, աստվածային*
      * *Քերթողահայր – պատմահայր*
* Սովորել հետևյալ բառերի հոմանիշները
  + - * *Անսպառ – անվերջ*
      * *Փայփայել – գուրգուրել*
      * *Բոցկլտալ – վառվել*
      * *Փառաբանել – գովերգել*
* Սովորել հետևյալ բառերի հականիշները
  + - * *Առաջին – վերջին*
      * *Մոլորվել – գտնվել*
      * *Օտար – հարազատ*
      * *Վառել – մարել, հանգցնել։*

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Անսխալ կարդալ տեքստը, վերարտադրել սեփական խոսքերով և պատասխանել նյութին վերաբերվող հարցերին
* բացատրել հանձնարարված բառերը
* ներկայացնել բանաստեղծության հերոսներին և հիմնական գաղափարը
* մասնակցել խմբային աշխատանքին:

**Քերականություն- Բաղաձայն հնչյունների դասակարգումը (էջ 11):**

* Հայերենը ունի 30 բաղաձայն հնչյուններ՝ ***բ, գ, դ, զ, թ, ժ, լ, խ, ծ, կ, հ, ձ, ղ, ճ, մ, յ, ն, շ, չ, պ, ջ, ռ, ս, վ, տ, ր, ց, փ, ք, ֆ***։
* Հայերենի բաղաձայնները նման հատկանիշներով խմբավորելով՝ այսպիսի աղյուսակ կարելի է կազմել։
  + Բ-պ-փ զ-ս լ
  + Գ-կ-ք ժ-շ մ
  + Դ-տ-թ ղ-խ ն
  + Դ-տ-թ վ-ֆ ր
  + Ձ-ծ-ց հ ռ
  + Ջ-ճ-չ յ
* «յ»-ն յուրահատուկ արտասանություն ունի ։ Նրան անվանում են ***կիսաձայն***։
* Հայերենն ունի վեց ձայնավոր և երեսուն բաղաձայն՝ 36 հնչյուն, որոնք գրելու համար գործածվում է 38 տառ։

**Հարցեր և առաջադրանքներ**.

* Թվարկիր բաղաձայն հնչյունների աղյուսակը։
* Դասակարգիր բաղաձայնները նման հատկանիշներով խմբավորելով։
* Ինչպե՞ս է կոչվում «Յ» հնչյունը։
* Քանի՞ հնչյուն և քանի՞ տառ է օգտագործվում հայերենում։
* Աշխատանքային տետրում կատարել դասագրքի հետևյալ վարժությունները՝ էջ 13, վարժություն 3, 4, 5։

**Մշակույթ** **– Հայկ Նահապետ**

**Հայկ նահապետ** (նաև Հայկ թագավոր, Հայկ դյուցազուն, Հաբեթոսթյան Հայկ), լեգենդար հերոս, հայոց անվանադիր նախնին։

**Մովսես Խորենացին**իր «Հայոց պատմություն» աշխատությունում գրի առնված ավանդազրույցում նրան անվանում է **նախահայր**։

Համաձայն Աստվածաշնչի՝ Հայկը Հաբեթի սերունդներից էր և այդ պատճառով երբեմն նրան անվանվում է Հաբեթոսթյան Հայկ։ Ըստ Մովսես Խորենացու, Հայկը սերում է Նոյի կրտսեր որդի Հաբեթից, Հայկը Նոյի 5-րդ սերունդն է։

Մովսես Խորենացին «Հայոց Պատմություն»-ում գրում է, որ Հայկը ապստամբեց Բաբելոնի տիրակալ Բելի դեմ, Վանա լճի մոտ Հայկը պատերազմեց Բելի դեմ, ջարդեց նրա զորքը, սպանեց նրան ու դրեց հայոց պետության հիմքը, ըստ այդմ՝ մեր երկիրը կոչվեց **Հայք**։

Հայկը վայելչակազմ էր,թիկնավետ, գեղագանգուր մազերով, վառվռուն աչքերով, հաստ բազուկներով։ Սա քաջ և երևելի հանդիսացավ հսկաների մեջ, դիմադրող այն բոլորին, ովքեր ձեռք էին բարձրացնում բոլոր հսկաների և դյուցազունների վրա տիրապետելու։ Ըստ Մովսես Խորենացու և այլ հայ պատմագիրների՝ Հայկից է սերում Հայկազունիների արքայատոհմը։

**Հարցեր և առաջադրանքներ**

1. Ո՞ր աղբյուրներից ենք տեղեկանում Հայկ Նահապետի մասին։
2. Ո՞վ էր Հայկը, ինչպե՞ս էին կոչում նրան և ինչու՞։
3. Ըստ Խորենացու ինչպե՞ս է հիմնվել Հայոց թագավորությունը և ինչպե՞ս է անվանվել այն։
4. Ինչպիսի՞ն էր Հայկ Նահապետն ըստ Խորենացու «Հայոց պատմության»։
5. Քո կարծիքով Հայկ Նահապետն իրական, պատմական անձնավորություն էր, թե՞ լեգենդ։
6. Հաջորդ դասի համար պատրաստիր հետաքրքիր որևէ փաստ Հայկի և Բելի մասին և ներկայացրու դասարանում։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Հիշել հայերենի տառերի և հնչունների քանակը,
* Տարբերել հնչյունը տառից
* Տարբերել հնչյունների տեսակները և բացատրել տարբերությունը
* Հաշվել բառում եղած հնչյունները:
* Պատմել Հայկ Նահապետին վերաբերվող դասանյութը սեփական խոսքերով։